ზემო ხუნწი

ზემო ხუნწი — სოფელი დასავლეთ საქართველოში, მარტვილის მუნიციპალიტეტის ხუნწის ადმინისტრაციულ ერთეულში (სამეგრელო-ზემო სვანეთის მხარე).

მდებარეობს ოდიშის დაბლობზე, მდინარე ცხენისწყლის მარჯვენა სანაპიროზე, ზღვის დონიდან 200 მ-ზე, მარტვილიდან 8 კმ-ში. 

სოფელი სამეგრელოს (ოდიშის) ისტორიული დასახლების ხუნწის ნაწილია. ზემო ხუნწის სასაფლაოს ტერიტორიაზე დგას ღვთისმშობლის შობის სახელობის (ზოგიერთი აღწერილობით, წმ. ნინოს სახელობის) დარბაზული ეკლესია, რომელიც განვითარებულ შუა საუკუნეებში უნდა იყოს აგებული, სამხრეთის სარკმლის მხედრული წარწერა „ჩყნ“ (1850) კი აღდგენის თარიღს უნდა მიუთითებდეს. ეკლესია რესტავრირებულია 2005 წელს.ჭითანავა დ., ეკლესიები და თავდაცვითი ნაგებობები სამეგრელოში (უძველესი დროიდან დღემდე), თბ., 2010. — გვ. 234-235. სოფლის სამხრეთ-დასავლეთით შემორჩენილია ხუნწის ციხის ნანგრევები. 

დემოგრაფია
2014 წლის აღწერის მონაცემებით სოფელში ცხოვრობს 381 ადამიანი.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II  427  209  218 2014   381  195  186

სქოლიო

კატეგორია:მარტვილის მუნიციპალიტეტის სოფლები